Pierre Majerus
De Pierre Majerus, gebuer 1908 zu Rouspert a gestuerwen am Alter vun 88 Joer am August 1998, war e lëtzebuergesche Jurist, Diplomat an Auteur.

No sengem Secondaire am Stater Kolléisch (1927) huet de Pierre Majerus Droit studéiert. Nom Zweete Weltkrich war e bei den Affaires étangères an am diplomateschen Déngscht ugestallt. Hien huet ë. a. op der lëtzebuergescher Amdassade zu Bonn geschafft (~1954) a gouf mat der Zäit Ministre plénipotentiaire. Spéider gouf e Chambellan (Kummerhär) vum Groussherzog Jean.
 
Hien huet eng ganz Rëtsch juristesch a verfassungshistoresch Wierker geschriwwen a publizéiert. Dofir war hien ë. a. Éieremember vun der Section des Sciences morales et politiques vum Institut grand-ducal.

Publikatiounen (Auswiel)
 Le Luxembourg indépendant - Essai d'histoire politique contemporaine et de droit international public; Lëtzebuerg (Sankt Paulus), 1945. 
 L'État luxembourgeois - Manuel de droit constitutionnel et de droit administratif; Lëtzebuerg, 1948 (= 1. Oplo). - Déi 6., vum Jurist Marcel Majerus revidéiert an ergänzt Ausgab, koum 1990 zu Esch/Uelzecht (Editpress) eraus (435 S.). 
 Principes élémentaires de droit public luxembourgeois ; Lëtzebuerg (Impr. Jos. Beffort), 1950.
 Le Luxembourg pendant la Seconde Guerre mondiale - Extrait de l'ouvrage "Le Luxembourg indépendant" (...); Lëtzebuerg (Sankt Paulus), 1980; 159 Säiten.

Gielchen 
 Commandeur vum ordre de la couronne de chêne (Promotioun 1958)
 Grand-Croix vum Ordre de Léopold II (Promotioun 1953)

Gebuer 1908
Gestuerwen 1998
Lëtzebuergesch Diplomaten
Lëtzebuergesch Auteuren
Lëtzebuergesch Juristen
Commandeur de l'ordre de la couronne de chêne
Membere vun der Section des sciences morales et politiques vum Institut grand-ducal
Grand-croix de l'ordre de Léopold II